Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 27/14/8807	Michalovce, 10.4.2014
EEČ : 2-66-114-2014

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Michalovce
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
 pre prečin krádeže  podľa § 212 ods. 2  písm. e) Tr. zákona, ktorého sa mal dopustiť tak, že v dobe  od 13. 05. 2013 do 12. 11. 2013 na odbernom mieste XXXXX, okres  XXXXX, neoprávnene odoberal elektrickú energiu z rozvodnej siete tým spôsobom, že  na hlavný prívod medzi hlavnou domovou  poistkovovu skrinkou (HDS) a elektromerovým rozvádzačom (ER) na povale rodinného domu bola zapojená rozbočná krabica a z tejto krabice bolo urobené T- odbočenie s káblom CYKY 2 x 1,5 mm^2, na ktorý bol napojený predlžovací kábel, z ktorého bola napájaná časť elektroinštalácie rodinného domu, čím  takýmto spôsobom došlo k nedovolenému odberu elektrickej energie v množstve 13.132 kWh, čím podľa výpočtov poškodenej strany bola pre poškodeného - Východoslovenská distribučná,, a. s. XXXXX, XXXXX, IČO: 36 599 361, spôsobená škoda vo výške 551 €,  

lebo je trestné stíhanie neprípustné podľa § 9 odsek 1 písmeno d

Odôvodnenie:
 Policajný orgán OR PZ, Obvodného oddelenia PZ Veľké Kapušany uznesením sp. zn. ORP-1825/VK-MI-2013 zo  07. 01. 2014 začal trestné  stíhanie  a uznesením zo dňa 04. 02. 2014  vzniesol  obvinenie XXXXX pre prečin krádeže podľa § 212 ods. 2 písm. e) Tr. zákona na vyššie uvedenom skutkovom základe.
 Po skončení vyšetrovania mi predložil policajný orgán vyšetrovací spis s návrhom na zastavenie trestného stíhania podľa § 215 ods. 1 písm. d) Tr. poriadku, z dôvodu § 9 ods. 1 písm. d) Tr. poriadku.
             Preskúmaním vyšetrovacieho spisu som zistil, že návrh policajného orgánu na zastavenie trestného stíhania je dôvodný.
             Vykonaným vyšetrovaním, najmä výsluchom zástupcu poškodenej spoločnosti, zápisom o zistenom neoprávnenom odbere, fotodokumentáciou a oznámením o úhrade spôsobenej škody bolo preukázané, že obvinený sa dopustil vyššie uvedeného prečinu. 
              Podľa § 215 ods. 1 písm. d) Tr. poriadku prokurátor zastaví trestné stíhanie, ak je trestné stíhanie neprípustné podľa § 9. 
             Podľa § 9 ods. 1 písm. d) Tr. poriadku trestné stíhanie nemožno začať, a ak bolo už začaté, nemožno v ňom pokračovať a musí byť zastavené proti tomu, kto zomrel, alebo bol vyhlásený za mŕtveho.
	Na č. l. 23 vyšetrovacieho spisu je pripojený úmrtný list, z ktorého je zrejmé, že  obvinený XXXXX  zomrel dňa 28. 02. 2014. 
Z vyššie uvedených dôvodov bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Tvarožek
prokurátor